সাকিব আল মামুন, গোলাপগঞ্জ :: সিলেটের গোলাপগঞ্জ পৌরসভার মেয়র পদে উপ-নির্বাচনের তফসীল ঘোষণার পর পরই পৌর শহরে বইছে নির্বাচনী হাওয়া। পৌর শহরের প্রতিটি পাড়া-মহল্লায় চলছে নির্বাচনী আলাপচারিতা। চায়ের দোকান, মুদির দোকান, পাড়ার অলিগলি সবজায়গায় নির্বাচন প্রসঙ্গ। উপ-নির্বাচনকে কেন্দ্র করে পৌর এলাকা জুড়ে প্রার্থীদের দৌড়-ঝাঁপ লক্ষ্য করা যায়। বেশ কয়েকজন প্রার্থী প্রচার-প্রচারণায় ব্যস্ত সময় অতিবাহিত করছেন। মেয়র পদে সম্ভাব্য প্রার্থীদের ব্যানার, ফেস্টুনে ছেয়ে যাচ্ছে নির্বাচনী এলাকা।